Sígarettureykingar breiddust út um heimsbyggðina í heimsstyrjöldinni síðari . Þá var lítið vitað um skaðsemi þeirra , en tæknivædd framleiðsla og markaðssetning samfara herflutningunum tryggðu þessum banvæna fylginaut vestrænnar menningar stöðu sem kostað hefur margfaldar mannfórnir styrjaldarinnar . Nú er rafrettan komin fram á sjónarsviðið . Allir eru þó sammála um að rannsóknir skorti enn . Orðið rafretta hefur verið notað yfir tækið sem á ensku heitir „ electronic cigarette “ eða „ e-cigarette “ . Þjált orð , en tengir notkunina augljóslega reykingum . Enskumælandi notendur reykja ekki rafrettur heldur nota sögnina „ to vape “ dregið af vapour . Heyrst hefur nýyrðið vepja , bæði yfir tækið og athöfnina . Á sama hátt mætti nota orðið eima eða nikótíneima . Rafrettur eru bæði til einnota og margnota og hægt að blanda sjálfur bragðefnin í vökvann . Nikótínstyrkur vökvalykjunnar er mismunandi , en yfirleitt á bilinu 6 - 24 mg . 1 Viðbrögð yfirvalda og ýmissa læknasamtaka hafa einkennst af áhyggjum og óvissu . Stefnuyfirlýsing Bandarísku hjartalæknasamtakanna leggur meðal annars til stangt aðhald við aðgengi barna og unglinga að rafrettum , mælir með að þær verði settar undir lög um tóbak og leggur til að Matvæla - og lyfjastofnuninni , FDA , verði falið að hafa aukið eftirlit . Enn sem komið nær eftirlit stofnunarinnar með rafrettum aðeins til notkunar við reykingameðferð . Gagnrýnendur rafretta benda á óvissuna um áhrif þeirra , þar eð rannsóknir skorti . Framleiðslan sé mismunandi og óstöðluð . Reykingafólk hefur tekið þeim vel og upplifir að þær hjálpi við að minnka reykingar eða hætta þeim . 3 Útbreiðsla rafrettunnar meðal reyklausra , sérstaklega ungmenna , er áhyggjuefni og vísbendingar eru um að rafrettur gætu aukið reykingar í þeim hópi . Eimur rafrettunnar inniheldur skaðvænleg efni , en í miklu minna mæli en sígarettureykur og umhverfisáhrif rafrettunnar felst aðeins í útöndunarlofti notandans , ekki reyk frá bruna eins og í tilfelli sígarettunnar . Mikilvægast er nú að fylgjast vel með öllum hreyfingum og vera tilbúinn til þess sem kannski er erfiðast : að skipta um skoðun .